По доласку у партизане ступио је у Рудничку чету Шумадијског партизанског одреда. После свега пар дана борбе запленио је тешки митраљез и постао митраљезац. Октобра 1943. године његова чета укуљчена је у састав новоформиране Прве шумадијске бригаде. У децембру исте године истако се у Пријепољској бици, кад је, у тренутку кад је бригада била изненађена и делом опкољена, сачувао присебност и с прозора првог спрата болничке зграде, у којој су били опкољени, тукао Немце. У току ове борбе, касније се налазио у саставу јуришне групе и био тешко рањен.